cyanic-selkie/wikianc huggingface dataset:
Austroraptor
Koko ja ulkonäkö
Austroraptorilla on monia ominaisuuksia, jotka tekevät siitä ainutlaatuisen muiden dromaeosaurien joukossa. Sillä oli suhteellisen pienet eturaajat, jotka olivat muilla dromaeosaureilla yleensä hyvin kehittyneet saadakseen paremman otteen saaliista. Austroraptorin kallo oli melko kapea ja pitkänomainen, mikä osoittaa, että siltä puuttui kehittyneet purulihakset, mikä puolestaan tarkoittaa suhteellisen heikkoa puruvoimaa. Hampaat eivät olleet sahalaitaiset tai sivusuuntaisesti tiivistyneet, kuten muilla dromaeosaureilla. Sen sijaan ne olivat kartion muotoiset ja sopivat enemmän saaliin kiinnipitämiseen.
Fossiilit
Austroraptorin jäänteet löydettiin Río Negron maakunnassa, Argentiinassa. Holotyyppi sisältää muun muassa osittaisen kallon, hampaallisen yläleuan, viisi kaulanikamaa, kaksi selkänikamaa, kylkiluita, oikean olkaluun, sormiluun, vasemman reiden, oikean säären, nilkkaluita ja varvasluita. Toiseen samalta alueelta löydettyyn yksilöön kuuluu luita, joita ei esiinny holotyypissä.
Ravinto
Austroraptor oli lihansyöjä. On uskottavaa, että se saattoi keskittyä vain yhdenlaisen saaliin saalistamiseen. Alikehittyneet kädet tarkoittavat, että se saalisti mahdollisesti pienempiä eläimiä suurempien sijaan. Austroraptorin kuvailijat myös vertasivat sen kartiomaisten hampaiden olevan samankaltaiset kuin spinosaureilla. Näiden kahden ominaisuuden ja heikon puruvoiman tuloksena kyseessä oli saalistaja, joka oli sopeutunut paremmin pienten eläinten saalistamiseen, huolimatta sen suuresta koosta.
On myös mahdollista, että Austroraptor saattoi olla enemmänkin raadonsyöjä, joka käytti kokoaan häätääkseen pienemmät pedot pois tappamiensa saaliiden luota, samalla kun Austroraptor käytti nopeuttaan vältelläkseen sitä suurempia petoja. Tämä ei tosin tue sen erityisten hampaiden olemassaoloa. Austroraptorin kartiomaiset hampaat sopivat pienten ja mahdollisesti liukkaiden saaliiden, kuten kalojen kiinnipitämiseen, ei lihan repimiseen ruhosta. Lisäksi, aivan kuin spinosaurit käyttivät suuria käden kynsiään kalojen repimiseen, Austroraptor saattoi käyttää sirppikynsiään samalla lailla. Vaikka sirppikynnet liittyivät enemmän puukottamiseen kuin viiltelyyn, niillä saattoi silti pystyä nappaamaan pieniä eläimiä, jolloin kartiomaiset hampaat ja heikot leukalihakset eivät olleet esteenä.
Näiden asioiden perusteella Austroraptorin saalistaminen saattoi olla sellaista, että se käytti nopeuttaan jahdatakseen pieniä eläimiä, ja kynsiään puukottaakseen niitä selkään. Austroraptor saattoi lisäksi käyttää kynsiään napatakseen kaloja matalassa vedessä, missä se saattoi sitten kerätä niitä erityisillä hampaillaan, pitämällä niitä tiukasti kiinni suussaan. Rannalla se saattoi sitten käyttää kynsiään paloitellakseen kalat sopivan kokoisiksi paloiksi helpottaakseen syömistä.
Toinen (albumi)
Toinen on laulaja-lauluntekijä Petri Munckin toinen studiosalbumi. SonyBMG julkaisi albumin 1. kesäkuuta 2005. Albumi ei menestynyt artistin esikoisalbumin mukaisesti; Toinen nousi Suomen viralliselle albumilistalle vain yhdeksi viikoksi sijalle 40.
Albumi oli alun perin tarkoitus julkaista alkuvuodesta 2005 nimellä 02:00, mutta julkaisuaikataulun myöhästyttyä ja Munckin ollessa tyytymätön lopputulokseen, päätettiin albumin nauhoituksia jatkaa. Alkuperäinen albumi 02:00 julkaistiin kuitenkin digitaalisesti vuoden 2005 lopussa nimellä Klo 02.00.
Albumilta julkaistiin neljä singleä: ”Totta vai harhaa”, ”Aina toinen”, ”Niin se menee” sekä ”Tivoli”. Singleistä ainoastaan ”Aina toinen” saavutti mainittavaa menestystä nousten neljänneksi soitetuimmaksi radiokappaleeksi.
Joseph D. Pistone
pienoiskuva|Joseph D. Pistone Joseph D. Pistone (s. 17. syyskuuta 1939) on yhdysvaltalainen entinen FBI-agentti. Hän toimi peitetehtävissä käyttäen peitenimeä Donnie Brasco ja soluttautui Bonannon mafiaperheeseen. Pistonen toiminta johti yli sadan mafioson vangitsemiseen sekä Yhdysvaltain mafian heikkenemiseen.
Populaarikulttuurissa
Vuonna 1997 julkaistiin elokuva Donnie Brasco, jossa Johnny Depp näyttelee Pistonea. Elokuva perustuu Pistonen kirjaan Donnie Brasco: My Undercover Life in the Mafia (1987).
Vaasa (suku)
Vaasa-suku (ruots. Vasa tai Vase ) oli ruotsalainen aatelinen, sittemmin kuninkaallinen suku, joka hallitsi Ruotsia vuosina 1523–1654 ja Puolaa vuosina 1587–1668.
Suvun jäseniä esiintyi jo 1300-luvulla ja heitä oli keskiajalla myös Suomessa. Krister Niilonpoika Vaasa (k. 1442) toimi Viipurin linnanpäällikkönä vuodesta 1417 ja nimitettiin Ruotsin drotsiksi vuonna 1435. Hänen pojanpoikansa Kettil Kaarlenpoika Vaasa (k. 1465) toimi vuodesta 1459 Linköpingin piispana ja lyhyen aikaa ennen kuolemaansa Ruotsin valtionhoitajana. Kettil Kaarlenpoika Vaasan pojanpoika Eerik Juhananpoika Vaasa (kuningas Kustaa Vaasan isä) oli 1500-luvun alkupuolella Kastelholman linnanpäällikkönä ja sai surmansa Tukholman verilöylyssä. Suku nousi kuningassuvuksi Kustaa Vaasan tultua sisällissodan ja valtiopäivien suorittaman vaalin tuloksena Ruotsin kuninkaaksi.
Vaasa-suku sammui mieskannalta Puolan kuninkaaseen Juhana II Kasimiriin (k. 1672) ja naiskannalta kuningatar Kristiinaan (k. 1689). Vuonna 1809 syrjäytetyn kuningas Kustaa IV Aadolfin vanhin poika Kustaa (1799–1877), joka esitti maanpaossa ollessaan vaatimuksia Ruotsin kruunuun, käytti vuodesta 1829 Vaasan prinssin arvonimeä. Ruotsin nykyinen kuningas Kaarle XVI Kustaa on Kustaa Vaasan jälkeläinen isoisoäitinsä Badenin prinsessa Viktorian kautta.
Suvun muita jäseniä
pienoiskuva|Vaasa-suku.
Retro Gamer
Retro Gamer oli brittiläinen vanhoihin videopeleihin keskittyvä aikakauslehti, jota julkaistaan kuukausittain.
Lehteä julkaistaan Bournemouthissa Englannissa.
Tarja Smura
Tarja Smura (s. 19. kesäkuuta 1970 Nurmes ) on vuoden 1993 Miss Suomi. Hän sijoittui Miss Universum -kilpailuissa kymmenen parhaan joukkoon. Smura herätti huomiota lehdistössä seurusteltuaan lyhyen aikaa elokuvaohjaaja Renny Harlinin kanssa.
Smura oli vuoden 1995 eduskuntavaaleissa Naisten puolueen ehdokkaana. Pian vaalien jälkeen hän vetäytyi julkisuudesta. Vuoden 2008 kuntavaaleissa hänet valittiin poliittisesti sitoumattoman Meidän Lohja -kansalaisliikkeen edustajana Lohjan kaupunginvaltuustoon. Tarja Smura oli Suomen Keskustan kansanedustajaehdokkaana eduskuntavaaleissa 2019 Pirkanmaan vaalipiirissä.
Hän oli 1996–2012 naimisissa virolaisen Raul Gescheimerin kanssa ja heillä on kolme yhteistä lasta. Vuonna 2013 Smura avioitui tamperelaisen Markus Haapasalon kanssa. He hakivat avioeroa maaliskuussa 2018, mutta palasivat yhteen.
Darren Daye
Darren Daye (s. 30. marraskuuta 1960 Des Moines ) on yhdysvaltalainen entinen koripalloilija. Hänen poikansa Austin Daye on myös NBA-koripalloilija.
Daye pelasi urallaan 328 runkosarjan ottelua ja 34 pudotuspeliottelua NBA:ssa. Kausina 1984–1986 hän teki keskimäärin 8,7 pistettä ottelua kohden molempina kausina. NBA-uransa jälkeen Daye pelasi monta kautta muun muassa Italian Serie A:ssa, jossa hän teki parhaimmillaan 25,9 pistettä ottelua kohden kaudella 1992–1993.
Diskmag
Lajityyppi
Lajityypin lehdet olivat usein ajettavana ohjelmatiedostona, joka toimi vain tietyllä laitteistoalustalla. Lehdissä oli tekstin lisäksi mukana erikoistunutta visuaaliseen ulkonäköön vaikuttavaa grafiikkaa ja taustamusiikkia.
Lehtiä oli useille eri alustoille.
Amigalle oli muun muassa Grapevine. Hugi on yksi pitkäikäisimmistä lajityypin lehdistä.
Sävsjön kunta
Sävsjön kunta on Jönköpingin läänissä sijaitseva Ruotsin kunta. Maakuntajaossa se kuuluu Smålandiin. Kunnan keskustaajama on Sävsjö.
Hiljaiset sillat
Hiljaiset sillat on Clint Eastwoodin ohjaama ja tuottama draamaelokuva vuodelta 1995. Elokuva pohjautuu Robert James Wallerin romaaniin The Bridges of Madison County. Sen pääosissa näyttelevät Eastwood ja Meryl Streep. Elokuva on saanut runsaasti palkintoja ja palkintoehdokkuuksia.
Suomen purjetaitolentomaajoukkue
Suomen purjetaitolentomaajoukkue on Suomen Ilmailuliiton alaisuudessa toimiva joukkue, joka edustaa Suomea taitolennon kansainvälisissä arvokilpailuissa.
Hiljaiset sillat
Juoni
Kehyskertomuksessa Francesca Johnsonin (Meryl Streep) lapset löytävät nyt jo kuolleen äitinsä päiväkirjat, joissa palataan vuoden 1965 tapahtumiin. Francesca asuu perheensä kanssa maatilalla Iowassa. Hän saa urautuneeseen arkeensa hengähdystauon miehen ja lasten lähdettyä neljäksi päiväksi maatalousmessuille. Pian tämän jälkeen hänen luokseen tulee National Geographic -lehden valokuvaaja Robert Kincaid (Eastwood), joka tekee juttua seudun kuuluisista katetuista silloista. Hän kysyy, mistä näitä löytää ja Francesca lähtee opastamaan. Ennen pitkää he rakastuvat toisiinsa.
Sävsjön kunta
Kunnan maapinta-ala on 679,30 neliökilometriä (1.1.2016) ja asukasluku 11 709 henkeä (31.12.2021).
Hiljaiset sillat
Vastaanotto
Filmgoer-sivuston Antti Honkala pitää kehyskertomusta elokuvassa pienenä miinuksena, sillä muut näyttelijät eivät yllä pääosanesittäjien tasolle, ja nykyaikaan sijoittuvat kohtaukset latistavat tunnelmaa. Elokuva on kuitenkin poikkeuksellisen älykäs romanttinen draama, joka todistaa Eastwoodin kyvykkyydestä sekä ohjaajana että näyttelijänä.
Palkinnot ja ehdokkuudet
Streep oli ehdolla roolistaan kymmenettä kertaa Oscar-palkintoon. Lisäksi elokuva oli ehdolla parhaan elokuvan ja Meryl Streep parhaan naispääosan Golden Globeen.
Sävsjön kunta
Vuonna 2007 kunnassa oli 57,94 km² peltoa, joten saman ajankohdan maapinta-alaan vertaamalla saadaan peltojen osuudeksi 8,5 prosenttia kunnan maapinta-alasta.
17 Again
17 Again on 2009 ensi-iltansa saanut Burr Steersin ohjaama ja New Line Cineman levittämä komediaelokuva. Sen pääosissa ovat Matthew Perry ja Zac Efron. Elokuva kertoo 37-vuotiaasta miehestä, joka nuortuu 20 vuotta ja palaa opiskelijaksi lukioon, jossa opiskelevat myös hänen omat lapsensa.
Sävsjön kunta
Kuntajaon kehitys
Vuonna 1863 Sävsjön alueella sijainneista yhdeksästä pitäjästä muodostettiin kustakin oma maalaiskunta. Yhdenkään nimi ei tuolloin ollut Sävsjö. Norra Ljungan ja Vallsjön maalaiskuntiin perustettiin vuonna 1882 Sävsjön taajaväkinen yhdyskunta, joka käsitti samannimisen rautatieaseman ympärille kasvaneen yhdyskunnan. Vuonna 1947 Norra Ljunga ja Vallsjö yhdistettiin Sävsjön kaupungiksi, jolloin taajaväkinen yhdyskunta lakkautettiin. Tämä oli viimeisimpiä kaupunkien perustamisia Ruotsissa.
Suomen purjetaitolentomaajoukkue
Purjetaitolento on Suomessa varsin nuori laji, ja ensimmäisiin MM-kisoihin osallistuttiin 2010, kun kisat järjestettiin Jämillä Suomessa. Kisojen isänä voidaan pitää Suomessa Matti Peuraa, jonka ideasta ja johdolla kisat saatiin Suomeen.
Purjetaitolentoa, kuten moottoritaitolentoakin, kontrolloi kansainvälinen taitolentokomitea CIVA (Commission Internationale Voltienne Aeronautique) joka on FAI:n (Fédération Aéronautique Internationale) alajaosto.
Sävsjön kunta
Väestönkehitys
Vielä vanhempien vuoden 1984 lopun tietojen mukaan 4,1 prosenttia kunnan asukkaista oli ulkomailla syntyneitä. Tuolloin kunnassa asui 86 Suomessa syntynyttä, mikä vastasi 0,7 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 180 376 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 87 000 kruunua.
Suomen purjetaitolentomaajoukkue
Vuoden 2013 Purjetaitolennon MM-kisat järjestettiin Oripäässä Suomessa ja joukkueessa lensivät Mikko Luukkanen, Jukka Pelto-aho, Sami Mäntyharju, Jyrki Viitasaari, Toivo Huovinen ja Janne Nyyssönen. Sijoitukset löytyvät www.civa-results.com
2014 purjetaitolennon MM-kisat olivat jälleen Torunissa, Puolassa. Mukana oli vain Jukka Pelto-aho, joka lensi Ilmasotakoulun Lentokerhon Acro SZD-59llä, ja sijoittui seitsemänneksi.
Sävsjön kunta
Väestönkehitys
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 4 taajamaa, joiden osuus kunnan väestöstä vuoden 2010 lopussa oli 74,1 prosenttia. Taajamien ulkopuolella asui tuolloin 2 806 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Sävsjön kunnanvaltuustossa vuodesta 1973 lähtien.
Piirit
thumb|right|250px|Kartta Sävsjön kunnan piireistä.
Vuodesta 2016 alkaen kunta on jaettu seuraaviin piireihin:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Anna Henriksson
Anna Emilia Henriksson (19. toukokuuta 1874 Rantasalmi – 17. kesäkuuta 1963 Helsinki) oli suomalainen käsityönopettaja ja ylitarkastaja. Hän on kotiteollisuuden hallinnon uranuurtajia. Hän toimi aktiivisesti myös käsityön ja kotiteollisuuden luottamustehtävissä ja pyrki siten nostamaan suomalaisen osaamisen ja alan ammattilaisten arvostusta.
Henkilöhistoria
Henrikssonin vanhemmat olivat rakennusmestari Karl Gustaf Henriksson ja Brita Katharina Torp. Hän suoritti tyttökoulun 1891 ja valmistui käsityönopettajaksi 1895. Heti valmistuttuaan hänet valittiin Porvoon kutomakoulun johtajaksi, jota tehtävää hän hoiti vuoteen 1909. Tällöin hänet valittiin Fredrika Wetterhoffin Työkoulun opettajaopiston johtajaksi. Johtajan tehtävässään hän joutui perusteellisesti uudistamaan opiston toiminnan. Muutoksista tärkein oli vuonna 1911 alkanut kotiteollisuusopettajien pedagoginen kouluttaminen. Anna Henrikssonin toimeenpanemilla muutoksilla luotiin opettajankoulutukselle malli, joka säilyi koulutuksen perusratkaisuna ainakin seuraavat 35 vuotta.
Vuonna 1918 Henriksson siirtyi Kauppa- ja teollisuushallituksen kotiteollisuuden tarkastajaksi, Työtehtävä muuttui sittemmin Maataloushallituksen ylitarkastajaksi. Tätä tehtävää hän hoiti vuoteen 1941. Samalla hän toimi useissa käsityöalan ja NNKY:n valtakunnallisissa luottamustehtävissä. Hän sai vuonna 1949 Kotiteollisuusjärjestöjen keskusliiton kunniajäsenyyden.
Tanssillinen voimistelu
Tanssillinen voimistelu on suomalaiseen naisvoimisteluun pohjautuvaa voimisteluliikuntaa. Lajin keskeisiä elementtejä ovat keskustalähtöisyys ja virtaavuus. Tanssillisessa voimistelussa yhdistyvät liikunnan lisäksi rytmisyys, luovuus, esteettisyys ja ilmaisullisuus. Monet liikkeet pohjautuvat joukkuevoimistelun (alun perin naisvoimistelu) liikkeisiin, mutta niitä voidaan varioida.
Niilo Saksela
Niilo Uno Saksela (vuoteen 1930 Saxén; 1. helmikuuta 1909 Viipuri – 15. kesäkuuta 1978 ) oli suomalainen lääkäri.
Sakselan vanhemmat olivat kouluneuvos Uno Alfons Saxén ja Anna Maria Pesonius ja puoliso vuodesta 1936 Aira Annikki Penttilä. Professori Eero Saksela on heidän poikansa. Geologi Martti Saksela ja professori Arno Saxén olivat puolestaan Niilo Sakselan veljiä. Saksela tuli ylioppilaaksi Viipurin suomalaisesta normaalilyseosta 1927 ja valmistui lääketieteen lisensiaatiksi 1936. Lääketieteen ja kirurgian tohtoriksi hän väitteli 1940, jolloin hän sai myös sisätautien erikoislääkärin pätevyyden. Helsingin yliopiston sisätautien dosentti Saksela oli vuodesta 1951 vuoteen 1959. Saksela toimi valmistumisensa jälkeen lääkärinä useissa eri sairaaloissa, samoin kuin työskenteli Helsingin yliopistossa. Kivelän sairaalan sisätautiosaston apulaisylilääkärin hän oli 1957–1968. Saksela oli sotilasarvoltaan lääkintämajuri, professorin arvonimi hänelle myönnettiin 1961. Hän toimi vuosina 1962–1967 Sydänsäätiön hallituksen puheenjohtajana ja oli myös Syöpäyhdistyksen valtuuskunnan jäsen.
Asta Hyvärinen
Asta Hyvärinen (s. 27. heinäkuuta 1963 ) on suomalainen säveltäjä. Hän on opiskellut sävellystä Suomessa ja ulkomailla muun muassa Jukka Tiensuun, Helmut Lachenmannin ja Brian Ferneyhough`n johdolla.
Hyvärisen teosluettelo sisältää pitkälti yli 100 teosta edustaen kaikkia kategorioita (vokaali-, soolosoitin- ja kamarimusiikkiteoksia, konserttoja ja orkesteriteoksia, näyttämö- ja elektro-akustisia teoksia sekä tietokonemusiikkia), joita on esitetty sekä radioitu Euroopassa, Amerikoissa, Aasiassa ja Kanadassa.
Hyvärisen teoksia on esitetty muun muassa seuraavilla festivaaleilla: Vertixe Sonora, Núcleo Música Nova, Festival Afekt, Forum Neue Musik, Biennale Cologne, ProvinzLärm Festival, Ung Nordisk Musik, Asian Music Week, Pyhäjärven Täydenkuun Tanssit, Turun musiikkijuhlat, Viitasaaren Musiikin Aika, Alicanten nykymusiikkijuhlat, MANCA-festivaali, Darmstad, Pohjoismaiset Musiikkipäivät, Musica nova Helsinki, Tampere Biennale, Bergstadtsommers Festival ja Neue Musik im Ostseeraum.
Esittäjinä muun muassa: Manufaktur für aktuelle Musik, ensemble reflexion K, Heiko Maschmann, Aleph Ensemble, NewEars Ensemble, Ensemble Court-Circuit, Ergo Ensemble, Bozzini String Quartet, Art Respirant, Sae Iida, Het Amsterdams Kvintet, Ars Nova Ensemble, Terje Thiwång, Uusinta, Zagros, Avanti! Turun Filharmoninen Orkesteri, Rolf-Erik Nyström, Ilmo Ranta, defunensemble, Helsingin Kamariuoro, Eija Kankaanranta, Tapiola Sinfonietta ja Kymi Sinfonietta.
Sävellystyyliään Hyvärinen on luonnehtinut surrealistis-kubistiseksi, ja valtaosa hänen 2000-luvulla syntyneistä teoksista ovat eräänlaisia poikkileikkauksia, kuvia hajoavasta maailmasta.
Hyvärinen on menestynyt kansainvälisissä sävellyskilpailuissa vuosina 1994, 1997, 2000, 2002, 2003 ja 2016 (Masterpiecemanagement2016; 1. palkinto), ja hän on toiminut myös musiikkijuhlien taiteellisena johtajana, konserttien järjestäjänä, luennoitsijana ja lyömäsoittajana.
José de Amézola y Aspizúa
José de Amézola y Aspizúa (9. tammikuuta 1874 Izarra – 1922 Cercedilla) oli espanjalainen pelotari ja olympiavoittaja. Hän voitti kultaa Pariisin olympialaisissa 1900 yhdessä parinsa Francisco Villotan kanssa lyöden ranskalaisen joukkueen, Maurice Durquettyn ja Etchegarayn. Koska pelota on ollut virallisena lajina olympialaisissa vain vuonna 1900, Amézola ja Villota ovat ainoat lajin olympiakultamitalistit.
Góran piirikunta
Góran piirikunta on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 34 870. Piirikunta on jaettu neljään maalaiskuntaan, jotka ovat Góra, Jemielno, Niechlów ja Wąsosz ja niissä sijaitsee kylien lisäksi kaksi kaupunkia; hallintokeskus Góra ja Wąsosz.
Góran piirikunnalla on yhteistä rajaa Lesznon, Rawiczin, Trzebnican, Wołówin, Lubinin, Głogówin ja Wschowan piirikuntien kanssa. Sen pinta-alasta 28 prosenttia on metsän peitossa. Suurimmat Góran piirikunnan läpi virtaavat joet ovat Oder, Barycz, Orla, Kopanica ja Śląski Rów. vasen|pienoiskuva|220px|Piirikunnan väestöpyramidi 2014. Vuoden 2019 lopussa Dzierżoniówin piirikunnassa arvioitiin olevan 34 870 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 36 817 ja sen ennakoidaan vuoteen 2050 mennessä pienenevän 27 456 asukkaaseen. Alle 18-vuotiaiden arvioidaan vuoden 2019 lopussa muodostaneen 18,2 prosenttia piirikunnan väestöstä, työikäisten 60,9 prosenttia ja eläkeikäisten 20,9 prosenttia väestön keski-iän ollessa 41,3 vuotta. Elävänä syntyneiden määrä oli vuonna 2019 yhteensä 325 lasta.
Pelota olympialaisissa
Pelota on järjestetty olympialaisissa kerran virallisena lajina ja kolmesti näytöslajina. Pelota oli virallisena lajina mukana vuonna 1900 ja näytöslajina vuosina 1924, 1968 ja 1992. Pelota on järjestetty ainoastaan miehille. Olympiamitalin pelotasta ovat voittaneet ainoastaan neljä henkilöä, José de Amézola y Aspizúa ja Francisco Villota kultaa ja Maurice Durquetty ja Etchegaray hopeaa.
Richard Meade
Richard John Hannay Meade, OBE (4. joulukuuta 1938 Chepstow, Wales – 8. tammikuuta 2015) oli brittiläinen kenttäratsastaja, olympiavoittaja, maailman- ja euroopanmestari.
Meade kuului Ison-Britannian olympiakultaa Méxicossa 1968 ja Münchenissä 1972 voittaneisiin joukkueisiin. Münchenissä hän voitti myös yksilökilpailun olympiakultaa ensimmäisenä brittiratsastajana. Méxicon ja Münchenin lisäksi Meade kilpaili olympiatasolla myös Tokiossa 1964 (yksilökilpailun kahdeksas) ja Montréalissa 1976 (yksilökilpailun neljäs).
Olympiamenestyksensä lisäksi Meade saavutti runsaasti MM- ja EM-mitaleja, joukossa kaksi maailman- ja kolme euroopanmestaruutta. Hän kuoli 76-vuotiaana 8. tammikuuta 2015. Hänellä oli diagnosoitu syöpä edellisvuoden lokakuussa.
Runot 1970–2006
Runot 1970–2006 on valikoima runoja Tommy Tabermannin koko tuotannosta lähes kaikista teoksista vuodesta 1970 alkaen. Runot on valinnut Kaija Valkonen.
Valikoimateoksesta on myös kolmen cd:n äänikirja, jossa Tabermann itse lukee runojaan.
Pekka Salminen (arkkitehti)
thumb|Lahden teatteritalo. Pekka Einari Salminen (s. 11. elokuuta 1937 Tampere) on suomalainen, professorin arvonimen saanut arkkitehti. Hän suoritti ensin insinöörin tutkinnon arkkitehtuurin opintosuunnalla Tampereen teknillisessä opistossa, ja jatkoi sitten opintojaan Teknillisessä korkeakoulussa, josta valmistui arkkitehdiksi vuonna 1966. Vuonna 1968 hän perusti Helsinkiin Pekka Salminen Oy -nimisen arkkitehtitoimiston, nykyisin PES-Arkkitehdit Oy, jonka hallituksen puheenjohtajana hän edelleen toimii. Vuonna 2011 PES-Arkkitehdit avasi toimiston Shanghaihin, Kiinaan.
Pekka Salmiselle myönnettiin professorin arvonimi vuonna 1998. Suomen Arkkitehtiliiton (SAFA) puheenjohtajana hän toimi 1986–1987, Suomen Arkkitehtitoimistojen liiton (ATL) puheenjohtajana 1998–1999. Vuodesta 2000 lähtien hän on kuulunut Suomen Teknillisten tieteiden akatemiaan. Vuonna 2002 Pekka Salmiselle myönnettiin Taiteen valtionpalkinto.
Pekka Salmisen suunnittelemia rakennuksia
thumb|upright|Helsingin kaupunginteatterin suunnittelua helmikuussa 1964: vasemmalta Jukka Siivola, Pekka Salminen ja [[Timo Penttilä.]]
RN Vittorio Alfieri
RN Vittorio Alfieri oli Italian kuninkaallisen laivaston Oriani-luokan hävittäjä toisessa maailmansodassa.
Valmistus
Alus tilattiin Livornosta OTO:n telakalta, missä köli laskettiin 4. huhtikuuta 1936. Alus laskettiin vesille saman vuoden lopulla 20. joulukuuta ja liitettiin laivastoon 1. joulukuuta 1937.
Palvelus
Alus upotettiin Matapanin taistelussa 28. maaliskuuta 1942.
Poika varjoiselta kujalta
Poika varjoiselta kujalta on alun perin italialainen, erittäin suosittu iskelmä, jonka on säveltänyt Giuseppe Fanciulli ja alkuperäiset sanat on tehnyt Nicola Salerno. Suomenkielisen tekstin siihen teki Sauvo Puhtila.
Kappaleen levyttivät ensimmäisenä suomeksi Seija Lampila ja Olavi Virta vuonna 1957. Samana vuonna se ilmestyi myös Metrotyttöjen, Sing Song Sistersin ja Maynie Sirénin laulamina versioina. Sittemmin kappaleen ovat suomeksi levyttäneet mm. Paula Koivuniemi, Tapani Kansa, Kivikasvot, Erkki Junkkarinen ja useat muut.
Halmstadin kunta
Halmstadin kunta on Hallandin läänissä sijaitseva Ruotsin kunta. Maakuntajaossa se kuuluu Hallandiin. Kunnan keskustaajama on Halmstad.
Kunnan maapinta-ala on 1 013,97 neliökilometriä (1.1.2016) ja asukasluku 103 754 henkeä (31.12.2020).
Vuonna 2007 kunnassa oli 215,86 km² peltoa, joten saman ajankohdan maapinta-alaan vertaamalla saadaan peltojen osuudeksi 21,2 prosenttia kunnan maapinta-alasta.
Halmstadin ystävyyskaupunki Suomessa on Hanko. Silloinen Halmstadin kaupunki muun muassa lahjoitti Hangon kaupungille Suomen sotien jälkeen rakennuksen, joka tunnetaan nimellä Halmstadintalo.
Kuntajaon kehitys
Vuoden 1862 kunnallislakien astuessa voimaan nykyisen kunnan alueella sijaitsi Halmstadin kaupunki ja 16 maalaiskuntaa. Kutakin maalaiskuntaa vastasi aiempi historiallinen pitäjä, joista yhdeksän kuului Halmstadin kihlakuntaan. Vuonna 1905 perustettiin Oskarströmin taajaväkinen yhdyskunta Enslövin ja Slättåkran maalaiskuntiin. Vuonna 1938 Enslöviin kuulunut osa siirrettiin Slättåkraan. Vuonna 1908 perustettiin vielä Nyhemin taajaväkinen yhdyskunta Snöstorpin maalaiskuntaan. Taajaväkisen yhdyskunnan alue liitettiin Halmstadin kaupunkiin vuonna 1928, jolloin taajaväkinen yhdyskunta lakkautettiin. Oskarströmin kauppala muodostettiin vuonna 1947 erottamalla se Enslövistä ja Slättåkrasta, jolloin tämäkin taajaväkinen yhdyskunta lakkautettiin.
Vuoden 1952 kuntauudistuksessa alueelle muodostettiin seuraavat "suurkunnat":
Halmstadin kaupunkiin ja Oskarströmin kauppalaan uudistus ei vaikuttanut. Vuonna 1967 Simlångsdalen liitettiin Halmstadin kaupunkiin. Vuonna 1971 Ruotsissa siirryttiin yhteen kuntamuotoon ja Halmstadin kaupunki muuttui Halmstadin kunnaksi. Nykyiset rajansa kunta sai vuonna 1974, jolloin Eldsberga, Enslöv, Getinge, Harplinge, Kvibille, Oskarström ja Söndrum liitettiin kuntaan.
Vaakuna
Nykyinen vaakuna on entisen Halmstadin kaupungin vaakuna. Myös Harplingen maalaiskunnalla oli oma vaakuna.
Väestönkehitys
Kunnan väestö taustan mukaan on esitetty seuraavassa taulukossa.
Hieman vanhempien vuoden 2009 lopun tietojen mukaan kunnassa asui 726 Suomessa syntynyttä, mikä vastasi 0,8 prosenttia kunnan väestöstä.
Vielä vanhempien vuoden 1984 lopun tietojen mukaan 7,8 prosenttia kunnan asukkaista oli ulkomailla syntyneitä. Tuolloin kunnassa asui 807 Suomessa syntynyttä, mikä vastasi 1,0 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 189 419 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 58 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 21 taajamaa, joiden osuus kunnan väestöstä vuoden 2010 lopussa oli 90,7 prosenttia. Taajamien ulkopuolella asui tuolloin 8 581 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Snöstorp on sittemmin kasvanut yhteen Halmstadin taajaman kanssa.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, maakäräjäkuntien valtuustoihin ja kunnanvaltuustoihin. Kunnallisvaaleissa Halmstadin kunta on jaettu seuraaviin vaalipiireihin: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Halmstadin kunnanvaltuustossa vuodesta 1973 lähtien.
Piirit
thumb|right|250px|Kartta Halmstadin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Vesilinna (Jyväskylä)
thumb|right|250px|Vesilinna thumb|right|250px|Näkymä Vesilinnan ylimmältä näköalatasanteelta kaakkoon Vesilinna on yhdistetty vesi- ja näkötorni Jyväskylässä Harjun laella. Vesilinnassa toimii myös ravintola Vesilinna ja Jyväskylän yliopiston tiedemuseon Luontomuseo. Vesilinnan on suunnitellut Olavi Kivimaa, ja se valmistui vuonna 1953. Tornin korkeus on 34 metriä ja vesisäiliöiden tilavuus 3 000 m3.
Vesilinnan vaiheita
Aiemmin Harjulla oli puinen näkötorni (vuodelta 1887) ja viiden metrin korkuinen kivinen vesisäiliö (vuodelta 1910). Arkkitehti Alvar Aalto kaavaili 1920-luvulla paikalle kulttuurisaunaa, koska Harjun portaat eivät hänen mielestään johtaneet minnekään, Harjun laella kun ei hänen mielestään ollut mitään kovin ihmeellistä nähtävää.
Uutta vesisäiliötä tarvittiin kaupungin kasvamisen takia toisen maailmansodan jälkeen. Siitä haluttiin tehdä näköalan tarjoava vesitorni. Kesken rakennustöiden vuonna 1952 tornia päätettiin korottaa, jotta siihen saataisiin kello. Sen saaminen oli vaikeaa, kunnes Ruotsista saatiin hankkeelle rahoitus (Eskilstunan kaupunki) ja tekijä (Westerstrandin kellotehdas). Vesilinna valmistui vuonna 1953, ja sen kello alkoi näyttää aikaa neljään ilmansuuntaan.
Noin vuonna 2000 alkuperäinen kello museoitiin ja tilalle asennettiin sähkötoiminen kello. Sen luotettavuus oli kuitenkin vaihtelevissa oloissa heikko, ja vanha kello palautettiin vuonna 2011 museosta kunnostettuna entiselle paikalleen. Vuosituhannen vaihteessa Vesilinnaa remontoitiin: ravintola muutettiin ympärivuotiseen toimintaan soveltuvaksi, rakennus sai nykyaikaiset hissit ja alakertaan kunnostettiin Luontomuseon tilat.
Aiheesta muualla
62.24306°N, 25.73972°W
Minas Tirith
thumb|Minas Tirithin kartta. Minas Tirith on J. R. R. Tolkienin kirjoittamassa fantasiaromaanissa Taru sormusten herrasta esiintyvä kuvitteellinen kaupunki.
Country Sisters
Country Sisters on 1970-luvulla perustettu tšekkiläinen yhtye, jonka tyylilaji on countrypop. Ensimmäiset kymmenen vuottaan yhtye toimi täysin amatööripohjalta nimellä Jizerská protěž. Yhtye on ensimmäinen eurooppalainen country-yhtye, jonka kaikki jäsenet ovat naisia. Nykyisessä kokoonpanossaan yhtye on esiintynyt vuodesta 2004. Ensimmäisen levynsä yhtye julkaisi vasta vuonna 1989. Kaukaisimmat kiertueensa yhtye on tehnyt Australiassa ja Kanadassa. Kaikkiaan yhtye on esiintynyt 16 maassa, lähinnä manner-Euroopassa.
Minas Tirith
Kuvaus
thumb|100px|Gondorin Valkoinen puu. Minas Tirithin kaupunki sijaitsi Anduin-joen länsipuolella Gondorin valtakunnassa. Kaupunki oli rakennettu seitsemään tasoon Mindolluin-vuoren juurelle. Jokainen taso oli kolmekymmentä metriä korkea ja ympäröity valkoisella kivimuurilla. Kaupunki oli rakennettu Mindolluinin kielekkeen ympärille, joten kieleke jakoi kaikki paitsi ensimmäisen tason kahtia. Jokaiselle tasolle johti vain yksi kulkureitti, joka oli suojattu suurella portilla. Portit eivät olleet peräkkäin vaan lomittain, minkä vuoksi vihollisen oli hyvin vaikeaa ja hidasta edetä ylemmille tasoille. Kaupungin korkea ulkomuuri oli rakennettu äärimmäisen kovasta kivestä ja siinä oli Suuri portti — hyvin kestävästä teräksestä ja raudasta tehty metalliportti. Muurien sisäpuolella oli paljon valkoisesta kivestä tehtyjä rakennuksia, kuten kellotorneja, kirjastoja, aarrekammioita ja majataloja.
Mindolluin-vuoren huipun ja kaupungin välissä olivat Kuolleiden Kartanot, jonne Gondorin kuninkaat ja käskynhaltijat oli haudattu. Sinne pääsi ainoastaan Rath Díneniä eli Hiljaista katua pitkin, ja katu oli suojattu jatkuvasti vartioidulla portilla.
Historia
Minas Tirithin perusti kuningas Elendilin nuorempi poika Anárion vuonna 3320 Toista Aikaa. Kaupunki tunnettiin silloin nimellä Minas Anor. Anárion kaatui Barad-dûrin piirityksessä vuonna 3440 ja hänen isoveljensä Isildur istutti Valkoisen puun muistoksi veljestään vuonna 2 Kolmatta Aikaa. Vuonna 420 kuningas Ostoher jälleenrakensi kaupungin, ja siitä lähtien kuninkaat usein hallitsivat valtakuntaansa kesäisin Minas Anorista käsin. Gondorin alkuperäinen pääkaupunki Osgiliath muuttui aikanaan sisällissotien ja kulkutautien vuoksi rappeutuneeksi ja alikansoitetuksi, joten kuningas Tarondor siirsi pääkaupungin Osgiliathista Minas Anoriin. Kuningas Calimethar rakensi Valkoisen Tornin Anor-kiven sijoituspaikaksi vuonna 1900.
Käskynhaltija Ecthelion I jälleenrakensi Valkoisen Tornin, minkä kunniaksi sitä alettiin kutsua Echtelionin Valkoiseksi Torniksi. Käskyhaltija Belecthor II:n kuoltua Valkoinen puu kuihtui ja kuoli. Kolmannen Ajan loppuun mennessä Minas Tirith alkoi rappeutua. Sormuksen Sodan aikoihin Minas Tirithissä sanottiin olevan alle puolet siitä määrästä väkeä mitä sinne mahtuisi asumaan.
Sormuksen Sodan suurin taistelu käytiin Pelennorin Kentillä ja Minas Tirithissä. Angmarin Noitakuninkaan johdolla suuri armeija, johon kuului örkkejä, peikkoja, eteläisiä, itäläisiä, olifantteja ja piirityskoneita, piiritti Minas Tirithin ja pommitti sitä katapulteilla. Kaupunki leimahti liekkeihin ja sen portit murrettiin Grond-nimisellä suurella muurinmurtajalla. Rohirrim saapuivat Gondorin apuun ja Sauronin joukot kukistettiin lähes täysin. Eowyn surmasi Merrin avustuksella Angmarin Noitakuninkaan, Sauronin joukkojen päällikön ja Aragorn toi vahvistuksia merirosvoilta kaapattujen laivojen avulla. Suurin osa Mordorin armeijasta tuhoutui, mutta epätoivoon vajonnut käskynhaltija Denethor poltti itsensä roviolla hengiltä.
Kolme päivää myöhemmin Aragorn johdatti tuhansien miesten kokoisen armeijan pois Minas Tirithistä aikomuksenaan hämätä Sauronia, jotta Frodo ja Sam saisivat aikaa tuhota Valtasormus. Seitsemän päivän kuluttua armeija saapui Mordorin Mustalle Portille, ja Sauron lähetti armeijansa tuhoamaan Gondorin ja Rohanin yhdistyneet joukot. Taistelun aikana kuitenkin Sormusten Sormus saatiin tuhottua ja Mordorin valtakunta mureni. Kotkat toivat kaupunkiin ilosanoman Sauronin tuhosta ja Aragorn kruunattiin kuninkaaksi. Hän löysi Mindolluinin rinteiltä Valkoisen puun vesan, joka istutettiin entisen tilalle. Gimlin johdolla kääpiöt rakensivat mithrilistä uuden portin rikkoutuneen Suuren portin tilalle, ja Legolas ja haltiat auttoivat kaupungin asukkaita istuttamaan upeita puutarhoja.
Nimet
Minas Tirith merkitsee Vahtitornia. Se annettiin kaupungille nimeksi, koska kaupunki joutui tarkkailemaan Mordorista nousevaa pahuutta. Kaupungin alkuperäinen nimi Minas Anor merkitsi Laskevan Auringon Tornia. Rohirrim kutsuivat kaupunkia Mundburgiksi eli Turvalinnaksi.
Minas Tirith elokuvissa
thumb|Minas Tirith elokuvassa [[Taru sormusten herrasta: Kuninkaan paluu (elokuva)|Taru sormusten herrasta: Kuninkaan paluu.]] Uusiseelantilaisen elokuvaohjaajan Peter Jacksonin ohjaamassa Taru sormusten herrasta -elokuvatrilogiassa Minas Tirith nähdään Sormuksen ritareissa ja myöhemmin Kuninkaan paluussa. Kaupunki toteutettiin yhdistämällä erittäin yksityiskohtaisia pienoismalleja ja tietokoneanimaatiota. Pienoismalleista suurin oli niin valtava, ettei se enää mahtunut studioon. Osa kaupungin rakennuksista rakennettiin luonnollisen kokoisina hylättyyn kivilouhokseen, jossa oli aiemmin kuvattu Helmin Syvänteen taistelu.
Aiheesta muualla
Regionen und Orte in Tolkiens Welt Geographia Legendarii Tolkien
Ranskan presidentinvaali 2012
Ranskan presidentinvaalin 2012 ensimmäinen kierros käytiin 22. huhtikuuta 2012 ja toinen kierros 6. toukokuuta. Toisella kierroksella sosialistien François Hollande valittiin Ranskan presidentiksi vuosiksi 2012–2017.
Nikola Mandić
thumb|Nikola Mandić. Nikola Mandić (15. tammikuuta 1869 Dolac, lähellä Travnikia, Osmanien valtakunta – 7. kesäkuuta 1945 Zagreb, Jugoslavia) oli kroaattipoliitikko, joka toimi toisen maailmansodan aikana Itsenäisen Kroatian valtion pääministerinä vuosina 1943–1945.
Mandić syntyi Bosniassa. Hän hankki oikeustieteellisen koulutuksen Wienin yliopistossa ja toimi asianajajana Sarajevossa. Hän kuului aluksi kroaattinationalisti Ante Starčevićin perustamaan oikeuspuolueeseen. Mandić osallistui vuonna 1908 Bosnian kroaattien talonpoikaispuolueen perustamiseen. Hänet valittiin vuonna 1910 puolueen edustajaksi Bosnian maapäiville ja maapäivien puhemieheksi. Hän oli edustajana Jugoslavian perustuslakia säätävässä kansalliskokouksessa, mutta ei hyväksynyt Jugoslavian vuoden 1921 perustuslakia ja vetäytyi politiikasta.
Mandić ei koskaan kuulunut äärinationalistiseen Ustaša-puolueeseen eikä osallistunut Kroatian valtion perustamiseen vuonna 1941. Ustaša-hallinnon johtaja Ante Pavelić nimitti kuitenkin iäkkään Mandićin pääministeriksi 2. syyskuuta 1943, mitä osa Ustašan johdosta vastusti. Lokakuussa 1944 Mandić yritti laajentaa hallituspohjaa kutsumalla myös Kroatian talonpoikaispuolueen edustajia ministereiksi. Koko valtion romahdettua sodan lopussa hän pakeni Zagrebista 6. toukokuuta 1945, mutta jäi pian brittien vangiksi. Hänet luovutettiin takaisin Jugoslaviaan, jossa kommunistihallinto tuomitsi hänet kuolemaan.
Dunia
Dunia voi tarkoittaa seuraavia:
Osan piiri
thumb|175px|Osan piiri Permin aluepiirin kartalla. Osan piiri on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 2 057 neliökilometriä. Asukkaita on 32 000 henkeä (vuonna 2009).
Osan piiri sijaitsee Permin aluepiirin eteläosassa. Pohjoisessa se rajoittuu Ohanskin ja Permin, idässä Kungurin, etelässä Bardan sekä lännessä Jelovon ja Tšastyjen piireihin. Pinta-alasta 50,2 % on metsää. Hyötykaivannaisia ovat öljy, kaasu, hiekka, sora, turve ja kalkkikivi. Kaman muodostama Votkinskin tekojärvi jakaa piirin kahteen osaan.
Piiriin kuuluu Osan kaupunki sekä 9 maalaiskuntaa: Gory, Gremjatša, Komarovo, Krylovo, Kuznetšiha, Novozalesnovo, Pakli (keskuspaikka Permjakovo), Pal ja Verhnjaja Davydovka. Hallinnollinen keskus on Osa. Asutuskeskuksia on yhteensä 78.
Asukkaista on vuoden 2002 väestönlaskennan mukaan 90,1 % venäläisiä sekä 6 % baškiireja ja tataareja. Kaupunkiväestön osuus on 70,1 %.
Piirin kautta kulkevat Permin ja Tšaikovskin sekä Permin ja Ufan väliset asfaltoidut maantiet. Seudulla on polttoaine-, koneenrakennus- ja elintarviketeollisuutta. Maatalous on erikoistunut maidon ja lihan tuotantoon sekä viljan ja perunan viljelyyn. Lisäksi harjoitetaan puunhankintaa.
Piirissä toimii maatalousteknikumi, Permin pedagogisen ja Iževskin teknisen yliopiston filiaalit, opettaja- ja ammattiopisto, kulttuuri- ja vapaa-ajankeskuksia, kirjastolaitos, kotiseutumuseo sekä paikallinen radio- ja TV-asema. Paikallislehtinä ilmestyvät Osinskoje Prikamje (”Osan Kama”) ja Osinski krai (”Osan seutu”).
Nähtävyyksiin kuuluvat Osan kaupungin historialliset rakennukset.
Deshaun Watson
Derrick Deshaun Watson (s. 14. syyskuuta 1995, Gainesville, Georgia) on yhdysvaltalainen amerikkalaisen jalkapallon pelaaja. Watsonin pelipaikka on pelinrakentaja. Watson edustaa seuratasolla Cleveland Brownsia. Ennen Brownsia Watson edusti Houston Texansia, joka varasi hänet vuonna 2017 ensimmäisellä kierroksella 12. pelaajana.
College
thumb|right|250px|Watson vuonna 2016 Watson aloitti collegeuransa Clemsonin yliopiston jalkapallojoukkueessa vuonna 2014. Watson pelasi ensimmäisen vuoden Cole Stoudtin varamiehenä, mutta sai pelata kuitenkin kahdeksassa ottelussa. Hän heitti näissä otteluissa 1 466 jaardia, 14 touchdownia ja kaksi syötönkatkoa. Hän myös juoksi 200 jaardia tehden viisi juoksumaalia. Watson kärsi ensimmäisenä vuotenaan useita loukkaantumisia: hän mursi kämmenluunsa, rikkoi polven sivusiteen ja eturistisiteen.
Kolmantena vuotenaan Watson pelasi jälleen 15 ottelua heittäen niissä 4 593 jaardia, 41 touchdownia ja 17 syötönkatkoa. Hän juoksi 629 jaardia ja 9 juoksumaalia. Hän johdatti Clemsonin historiansa toiseen mestaruuteen. Heisman Trophy -äänetyksessä Watson oli toinen Lamar Jacksonin jälkeen.
Ammattilaisena
Houston Texans varasi Watsonin vuoden 2017 varaustilaisuuden 12. pelaajana ja kolmantena pelinrakentajana. Texans solmi neljä vuotta pitkän tulokassopimuksen Watsonin kanssa. Watson pääsi pelaamaan heti runkosarjan ensimmäisessä ottelussa Jacksonville Jaguarsia vastaan, kun hän korvasi Tom Savagen toisella puoliajalla. Watson pelasi tämän jälkeen kuudessa seuraavassa ottelussa. Marraskuussa Watson hajotti polven eturistisiteen harjoituksissa, mikä päätti Watsonin kauden. Pelaamassaan seitsemässä ottelussa hän heitti 1 699 jaardia, 19 touchdownia ja 8 syötönkatkoa. Hän myös juoksi kaksi juoksumaalia. Hänet valittiin kauden päätteeksi tulokkaiden tähdistöjoukkueeseen.
Toisella kaudellaan Watson pelasi kaikki 16 runkosarjan ottelua. Texans pääsi myös pudotuspeleihin, mutta se hävisi ensimmäisellä kierroksella Indianapolis Coltsille 21–7. Watson pelasi myös tässä ottelussa, jossa heitti 235 jaardia ja Texansin ainoan maalin ja yhden syötönkatkon. Runkosarjassa Watson heitti 4 165 jaardia, 26 touchdownia ja 9 syötönkatkoa. Hän juoksi 551 jaardia ja viisi juoksumaalia. Kauden päätteeksi Watson korvasi Pro Bowl -ottelussa Tom Bradyn.
Kolmantena vuotenaan Watson pelasi 15 runkosarjan ottelua siten, että hän ei pelannut viimeisessä ottelussa. Hän heitti 3 852 jaardia, 26 touchdownia ja 12 syötönkatkoa. Hän juoksi seitsemän juoksumaalia ja 413 jaardia. Texans pääsi pudotuspeleihin, jossa voitti villi kortti -kierroksella Buffalo Billsin. Billsiä vastaan Watson heitti 247 jaardia ja yhden maalin. Hän myös juoksi ottelussa yhden maalin. Toisella kierroksella Kansas City Chiefs voitti Texansin 51–31. Watson heitti ottelussa 388 jaardia ja kaksi maalia. Hän myös juoksi yhden maalin. Hänet valittiin toisen kerran Pro Bowliin kauden päätteeksi.
Kaudella 2020 Watson pelasi kaikissa 16 ottelussa heittäen 4 823 jaardia, 33 touchdownia ja 7 syötönkatkoa. Joukkue ei kuitenkaan päässyt pudotuspeleihin. Hänet valittiin kauden päätteeksi Pro Bowliin.
Syytökset seksuaalisesta hyväksikäytöstä (2021–2022)
Watsonia syytettiin ensimmäisen kerran seksuaalisesta häirinnästä maaliskuussa 2021. Aluksi yhteensä 22 naista nosti syytteen Watsonia vastaan. Myöhemmin määrä nousi kahdella. Watson ei pelannut kaudella 2021 otteluakaan. Maaliskuussa Texans kauppasi Watsonin Brownsiin useita varausvuoroja vastaan. Samalla Browns solmi Watsonin kanssa viisivuotisen sopimuksen, jonka kokonaisarvo oli 230 miljoonaa dollaria. Sopimuksen rahamäärä oli kokonaan taattu. Elokuuhun 2022 mennessä Watson oli sovitellut syytteet 23 naisen kohdalla. 1. elokuuta 2022 ulkopuolinen tuomari Sue L. Robinson esitti Watsonille kuuden ottelun pelikieltoa, mutta kaksi päivää myöhemmin NFL valitti tuomiosta. 18. elokuuta Watsonille määritettiin 11 ottelun pelikielto sekä viiden miljoonan dollarin sakko.
Antonio Javellana Ledesma
pienoiskuva Antonio Javellana Ledesma (s. 28. maaliskuuta 1943 Iloilo City) on filippiiniläinen roomalaiskatolinen arkkipiispa. Hänet vihittiin jesuiittojen papiksi 16. huhtikuuta 1973 ja nimitettiin Ipilin koadjuuttoriprelaatiksi 13. kesäkuuta 1996. Piispaksi vihkiminen seurasi 31. elokuuta. Pääkonsekraattorina toimi Gian Vincenzo Moreni, jota avustivat Jesus B. Tuquib ja Federico O. Escaler.
28. kesäkuuta 1997 Ledesmasta tuli Ipilin prelaatti. 4. maaliskuuta 2006 hän sai nimityksen Cagayan de Oron arkkipiispaksi.
Mouhun seisake
Mouhun seisake on lakkautettu rautatieliikennepaikka Savon radalla Mäntyharjulla. Mouhu perustettiin laiturivaihteena syrjäiselle paikalle 1895 kauppias G. W. Karhun aloitteesta. Miehitys Mouhussa päättyi 1963 ja tavaraliikenne lakkautettiin joko vuonna 1968 tai 1969. Mouhu oli yksi Savon radan hiljaisimmista liikennepaikoista, eikä sen ympärille kehittynyt paljon asutusta. Henkilöliikenne lakkautettiin 2. kesäkuuta 2002 ja koko liikennepaikka lakkautettiin 1. kesäkuuta 2003.
Riku Rikas
Riku Rikas (Ri¢hie Ri¢h) on vuonna 1994 valmistunut yhdysvaltalainen komediaelokuva. Elokuvan pääosassa on Macaulay Culkin.
Juoni
Elokuva kertoo pojasta nimeltä Riku, jonka vanhemmat ovat todella rikkaita. Rikulla on kaikkea, mistä muut lapset voivat vain uneksia, mutta hän kaipaa silti ystäviä elämäänsä. Riku on kiinnostunut baseballista ja yrittää tutustua muihin lapsiin, jotka pelaavat sitä. Rikulla on aluksi vaikeuksia, mutta myöhemmin välit alkavat lämmetä lasten välillä. Rikun vanhemmat lähtevät matkalle, ja sillä välin hänen isänsä työntekijä Van Dough havittelee Rikkaitten perheen omaisuutta. Van Dough on järjestänyt heidän koneeseensa pommin ja kone räjähtää, mutta Rikkaat pelastuvat. He pelastavat lentokoneen ruhosta itselleen täytettävän pelastusveneen ja kelluvat sillä. Kotona Riku suree vanhempiaan, mutta hänellä on silti tunne, että he ovat elossa. Hänen hovimestarinsa Cadbury hoitaa häntä ja yhdessä hänen kanssaan he huolehtivat isänsä firmasta. Cadbury juonitaan putkaan, mutta pääsee pakenemaan Rikun ja tohtori Älypään avulla. Van Dough on asentanut Rikun kotiin turvakamerat ja erottanut kaikki työntekijät, korvaten heidät omilla alaisillaan. Riku yrittää saada hänen ja isänsä yhteydenpitovälineen, "isilinjan", kuntoon, mutta Van Dough onnistuu estämään sen. Riku ja hänen ystävänsä yrittävät saada isilinjan kuntoon, jotta hän löytäisi vanhempansa. Hän löytää heidät, koska he sattuvat olemaan samalla hetkellä Rikun sängyssä heidät vanginneen Van Doughin kanssa. Van Dough lähtee Rikun vanhempien kanssa heidän holviinsa, koska luulee heidän omaisuutensa olevan siellä. Samalla hän järjestää Rikun ja tämän ystävät Älypään keksimään laitteeseen joka muuttaa kaikki siihen syötetyt esineet keilapalloiksi. Älypää ehtii juuri ja juuri pelastamaan heidät ja Riku lähtee pelastamaan vanhempiansa. Hän saa heidät pelastettua ja Van Dough pidätetään. Riku sai vanhempansa takaisin sekä haluamiaan ystäviä, joiden kanssa voi pelata baseballia.
Arará
Arará on vähemmistöryhmä Kuubassa (etenkin maakunnissa sekä La Habanassa ja Matanzasissa), joka polveutuu Dahomeyn (nyk. Benin) Fon, Ewe, Popo, Mahi, ja muista Afrikan etnisistä ryhmistä. Arará voi myös viitata tämän ihmisryhmän musiikkiin, tanssiin ja uskontoon.